Dipolelelo-pele tša boemo bja leratadima di dirwa bjang?
Dipolelelo-pele tša boemo bja leratadima di dirwa ka go kopanya tsebišo e tšwago methopong e mentši, e bjalo ka disathalaete, dipalune tša boemo bja leratadima le diteišene tša lefaseng. Ke moka dintlha tšeo tša tsebišo di tsenywa ka gare ga mananeo a magolo a computer ao a nago le mehlala e raraganego bakeng sa go bolela e sa le pele kamoo boemo bja leratadima bo tlago go fetoga ka gona ge nako e dutše e e-ya.  Mafelo a tša boemo bja leratadima gaešita le ditsebi tša boemo bja leratadima tša lefelong leo di diriša tsebišo ye go nea dikakanyo tša tikologo le tša nako e kopana.